**8/2018.(II.15.) Kgy. sz. határozat**

* 1. Szombathely Megyei Jogú Város Önkormányzata a Szent Márton Esélyegyenlőségi Támogatási Program (a továbbiakban: Támogatási Program) rendszerén keresztül kíván támogatást nyújtani a tehetséges, szociálisan hátrányos helyzetben lévő gyermekek számára.
	2. A Közgyűlés a pályázatok elbírálásának előkészítésére 5 fős munkacsoportot hoz létre, az alábbi tagokkal:
* a szociális ügyekkel foglalkozó bizottság elnöke,
* a polgármesteri hivatal szociális ügyekkel foglalkozó osztályának vezetője,
* a Vas Megyei Pedagógiai Szakszolgálat által delegált 1 fő pszichológus,
* az oktatási ügyekkel foglalkozó bizottság által javasolt független pedagógus,
* a Pálos Károly Szociális Szolgáltató Központ és Gyermekjóléti Szolgálat által delegált 1 fő szociális szakember.
	1. A Közgyűlés felkéri a Polgármestert, hogy keresse meg a 2. pont szerinti szervezeteket az előterjesztésben foglalt feltételek szerinti delegálás érdekében.
	2. A Közgyűlés felkéri a Polgármestert, hogy a Vas Megyei Pedagógiai Szakszolgálattal, valamint a Szociális Szolgáltatók Közhasznú Egyesületével a szükséges megállapodásokat megkösse.
	3. Szombathely Megyei Jogú Város Közgyűlése elhatározza, hogy a Támogatási Program működtetéséhez szükséges fedezetet 2018. évtől az éves költségvetésében biztosítja.

**Felelős:** Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

 Rettegi Attila az Oktatási és Szociális Bizottság elnöke

 Dr. Károlyi Ákos jegyző

 / A végrehajtásért felelős:

 Dr. Bencsics Enikő, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** 1. pont: azonnal

2-4. pont: 2018. március 31.

 5. pont: évi költségvetési rendelet elfogadása